கேள்வி: இந்த்ரோடா டையனோசார், புதைபடிம பூங்கா - வரலாறு பற்றி தகவல் சொல்.
பதில்: 1970ஆம் ஆண்டில், குஜராத்து அரசின் வனத்துறை இப்பூங்காவில் மறுசீரமைப்பு முயற்சிகளைத் தொடங்கியது. இந்தியாவின் ஜுராசிக் பார்க் என்றும் அழைக்கப்படும் இந்த பூங்கா, 428 ஹெக்டேர் பரப்பளவைக் கொண்டுள்ளது. இதில் டைனோசர் பிரிவு, புதைபடிவப் பிரிவு போன்ற பிரிவுகளைக் கொண்டுள்ளது. இந்த்ரோடா டையனோசார் புதைபடிம பூங்காவை குசராத்து சுற்றுச்சூழல் மற்றும் ஆராய்ச்சி அறக்கட்டளை நிர்வகிக்கின்றது. இது இந்தியாவின் ஜுராசிக் பார்க் என்று அழைக்கப்படுகிறது. டைனோசர் எலும்பு புதைபடிவங்களின் பழமையான பதிவு நடுத்தர ஜுராசிக் காலத்தைச் சேர்ந்தது. மேலும் இவை கச்சு மாவட்டம் படுகையின் பார்ச்சம் உருவாக்கத்திலிருந்து வந்தது ஆகும். இப்பகுதி புதைபடிவங்கள் சுமார் 66 மில்லியன் ஆண்டுகளுக்கு முற்பட்ட மேல் கிரீத்தேசியக் காலம்த்திற்கு முந்தியவை. இங்கு வெவ்வேறு அளவிலான டைனோசார் முட்டைகள் உள்ளன. இவற்றில் சில பீரங்கி அளவிற்கு இணையானது. பெரிய அளவிலான விலங்கு புதைபடிவ தடங்கள் இந்த பூங்காவில் காட்சிக்கு வைக்கப்பட்டுள்ளன. இங்குக் காட்சிக்கு வைக்கப்பட்டுள்ள டைனோசர்களில் ''டைரனொசோரசு'', ''மெகலோசொரஸ், டைட்டனோசொரஸ், பரபாசரஸ், பிராச்சியோசரஸ், அண்டார்ட்கோசரஸ், ஸ்டீகோசொரஸ் மற்றும் இகுவானோடன்'' ஆகியவை அடங்கும். இந்த பூங்காவில் டைனோசர்களின் உருவ அளவினை ஒத்த மாதிரிகள் மற்றும் அவை இருந்த காலகட்டத்தின் விவரங்கள் அவற்றின் பண்புகளுடன் விவரிக்கப்பட்டுள்ளன. இந்த புதைபடிமங்கள் இந்த மாநிலத்தின் சோன்ங்கிர் பாக் படுகை, இம்மத்நகர் படுகை, கேடா, பஞ்சமகால் மாவட்டம் வடோதரா தென்கிழக்கு பகுதிகளைச் சார்ந்தவையாகும்.